হেগে রোহিঙ্গা গণহত্যা মামলার শুনানি আজ | আন্তর্জাতিক | দেশ রূপান্তর
অনলাইন ডেস্ক | ১০ ডিসেম্বর, ২০১৯ ০৯:৫৩
রোহিঙ্গাদের বিরুদ্ধে মানবতাবিরোধী অপরাধ সংগঠিত করার অভিযোগে নেদারল্যান্ডসের হেগে আন্তর্জাতিক আদালতে (আইসিজে) মামলার শুনানি শুরু হবে আজ মঙ্গলবার, শেষ হবে বৃহস্পতিবার।
সংখ্যালঘু রোহিঙ্গা মুসলিমদের গণহত্যা ও জাতিগত নিধনের অভিযোগ এনে ১১ নভেম্বর মিয়ানমারের বিরুদ্ধে আইসিজে-এ মামলা করে আফ্রিকার দেশ গাম্বিয়া।
গাম্বিয়ার বিচার বিষয়ক মন্ত্রী এবং অ্যাটর্নি জেনারেল আবুবাকর তামবাদাউ তার দেশের পক্ষে নেতৃত্ব দেবেন।
মিয়ানমারের উপদেষ্টা অং সান সু চি’র নেতৃত্বাধীন একটি দল দেশটির পক্ষে লড়বে। তিনি স্থানীয় সময় সোমবার দুপুর ১২টায় হেগে পৌঁছেছেন।
বাংলাদেশ এই মামলার সরাসরি অংশগ্রহণকারী পক্ষ নয়। তবে পররাষ্ট্র সচিব শহীদুল হকের নেতৃত্বে কর্মকর্তা ও সুশীল সমাজের প্রতিনিধি এবং বিশেষজ্ঞদের একটি প্রতিনিধি দল শুনানিতে উপস্থিত থাকবেন। কানাডা বা ইসলামি সহযোগিতা সংস্থার (ওআইসি) পক্ষ থেকেও প্রতিনিধিরা এবং বাংলাদেশসহ বিভিন্ন দেশের সুশীল সমাজের সদস্যরা শুনানির জন্য হেগে উপস্থিত থেকে তথ্যউপাত্ত দিয়ে সহায়তা করবেন।
আদালতে নাজিব রাজাক: জন্মদিনে স্ত্রীকে কোটি টাকার ঘড়ি দিয়েছিলেন
৫২২ ঘন্টা ৩৪ মিনিট
৮৯৭ ঘন্টা ২৫ মিনিট
আদালতে ‘রোহিঙ্গা’ শব্দটি মুখেই নেননি সু চি: গাম্বিয়া
৮৯৮ ঘন্টা ০৯ মিনিট